Diari Oficial de la Generalitat Valenciana


Sumari del DOGV 4411, del 03-01-2003 (2002/14484)

ORDE de 19 de desembre de 2002, de la consellera portaveu del Govern Valencià, per la qual es convoquen 25 beques per a la realització de pràctiques professionals de periodisme i audiovisuals.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4411

Data del DOGV
:   03-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14492


Data del document
:   19-12-2002

Organisme emissor
:   Conselleria del Portaveu del Govern

Tipus de document
:   Ordre

Descriptors 

:   * ajuda pública
    * professió de la comunicació
    * assignació per estudis
    * suport econòmic

ORDE de 19 de desembre de 2002, de la consellera portaveu del Govern Valencià, per la qual es convoquen 25 beques per a la realització de pràctiques professionals de periodisme i audiovisuals. [2002/A14599]
  
En el marc de la política dirigida a la millora i especialització dels professionals de la comunicació, la Conselleria del Portaveu del Govern convoca la concessió de beques perquè els jóvens puguen accedir a la realització de pràctiques professionals, segons el que disposa el Decret 108/1992, de 6 de juliol, del Govern Valencià, pel qual es regula la concessió de beques.
  
L'anterior actuació es troba arreplegada en els objectius i activitats de l'aplicació pressupostària 49.39.935.66.7, hi ha prou consignació pressupostària en el Projecte de Pressupost de la Generalitat Valenciana per a l'exercici de 2003 i queda condicionada la resolució de la convocatòria a l'aprovació del mateix.
  
En virtut de les facultats que em conferixen l'article 47.3 de la Llei d'Hisenda Pública i el Decret 7/2002, de 25 de juliol, pel qual el president de la Generalitat Valenciana assigna a la Presidència i a les conselleries determinades competències, l'article 35 de la Llei 5/1983, de 30 de desembre de Govern Valencià i l'article 4.1 del Decret 108/1992, en relació amb el que establix el Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria Portaveu del Govern, modificat parcialment pel Decret 131/2002, de 30 de juliol, del Govern Valencià.
  
ORDENE
  
Primer
  
Procedir a la convocatòria de 25 beques per a realitzar pràctiques professionals de periodisme i audiovisuals durant un any.
  
Segon
  
Aprovar les bases que s'adjunten, que han de regir la convocatòria.
  
Tercer
  
L'import de les beques entre el període comprés des de l'1 d'abril fins al 31 de desembre de 2003 serà finançat a càrrec de la línia T0592, aplicació pressupostària 11.50.538.15.7, o equivalent del pressupost de la Generalitat Valenciana per a l'any 2003, per una quantia màxima de cent vint-i-huit mil set-cents euros (128.700 euros), i l'import entre el període comprés des de l'1 de gener fins al 31 de març de 2004 serà finançant a càrrec de la línia T0592, aplicació pressupostària 82.57.467.32.8, o equivalent del pressupost de la Generalitat Valenciana per a l'exercici 2004, per una quantia màxima de quaranta-dos mil nou-cents euros (42.900 euros), la qual cosa equival a una suma anual de cent setanta-un mil sis-cents euros (171.600 euros).
  
Quart
  
Contra esta disposició que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des del dia següent a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent a la seua publicació de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
València, 19 de desembre de 2002
  
La consellera portaveu del Govern Valencià,
  
ALICIA DE MIGUEL GARCÍA
  
Bases de la convocatòria per a la concessió de 25 beques per a la realització de pràctiques professionals de periodisme i audiovisuals
  
Primera. Objecte
  
Les beques tenen per objecte la formació complementària i l'especialització de jóvens professionals de la comunicació periodística i audiovisual, a través de pràctiques en organismes de la Generalitat Valenciana, així com en agències de notícies.
  
Segona. Nombre i destinació de les beques
  
Es convoquen 25 beques per a la realització de pràctiques de periodisme (classes PE) i audiovisuals (classe AU).
  
Per mitjà de la resolució de la consellera portaveu del Govern Valencià, i amb caràcter previ a la seua adjudicació s'establirà el nombre de beques per cada classe així com la seua destinació.
  
Tercera. Dotació, duració i pagament de les beques
  
La dotació de cada una de les beques és de cinc-cents setanta-dos euros mensuals bruts (572 EUR).
  
El període de benefici de les beques serà de 12 mesos, iniciant-se el dit període l'1 d'abril de 2003 i finalitzant el 31 de març de l'any 2004.
  
L'import de les beques s'abonarà mensualment, previ certificat de la consellera portaveu del Govern Valencià.
  
Quarta. Requisits
  
Els aspirants hauran de reunir els requisits següents en la data del final del termini de presentació d'instàncies, segons la classe de beca que sol·liciten.
  
Classe PE: llicenciatura en Ciències de la Informació, ram de Periodisme o llicenciatura en periodisme.
  
Classe AU: llicenciatura en Ciències de la Informació, ram d'Imatge Visual i Auditiva o llicenciatura en Comunicació Audiovisual.
  
Cinquena. Formalització de les sol·licituds
  
El model de sol·licitud (annex) estarà a disposició de les persones interessades en els següents punts:
  
- Pàgina web de la Conselleria del Portaveu del Govern www.portaveu.gva.es.
  
- Registre General de la Presidència de la Generalitat Valenciana, carrer Historiador Chabàs, 2 de València.
  
- Delegació Territorial del Consell de la Generalitat Valenciana a València, carrer Gregorio Gea, 27, 46736 València.
  
- Delegació Territorial del Consell de la Generalitat Valenciana a Castelló, carrer Major 78, 12920 Castelló de la Plana.
  
- Delegació Territorial del Consell de la Generalitat Valenciana a Alacant, avinguda Doctor Gadea, 10, 0301 Alacant.
  
- Oficina Prop de Sagunt: Camí Reial, 97, 46226 Sagunt.
  
- Oficina Prop de Xàtiva: avinguda Selgas, 3, 46252 Xàtiva.
  
- Delegació Generalitat Valenciana a Madrid: carrer Españoleto, 25, 28272 Madrid.
  
Els candidats o candidates hauran de presentar-ho degudament complimentat en el registre siti en cada una de les direccions indicades o tramitar-ho per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del procediment Administratiu Comú, aportant la següent documentació:
  
a) Títol de llicenciat
  
b) Currículum.
  
c) Fotocòpia compulsada del document nacional d'identitat.
  
d) Expedient acadèmic, amb la nota mitjana oficial.
  
e) Declaració jurada de no tindre cap relació laboral que supose una activitat semblant o que impedisca el compliment de les obligacions com a becari i de no beneficiar-se de cap altra beca per a la mateixa o semblant activitat, d'estar al corrent de les seues obligacions fiscals i de seguretat social i de disposar de cobertura sanitària, que haurà de ser substituïda pels corresponents certificats en el cas de resultar beneficiaris d'una beca, de conformitat amb el que disposa l'Orde de 30 de maig de 1996, de la Conselleria d'Economia i Hisenda.
  
f) Declaració jurada de disponibilitat per a residir en qualsevol localitat de la Comunitat Valenciana, i de disponibilitat horària.
  
g) Qualssevol altres documents que acrediten la possessió de títols, mèrits docents, investigadors o professionals que es desitgen al·legar.
  
h) Els dits requisits hauran de complir-se en la data del final de presentació d'instàncies (article 5.2 del Decret 108/1992).
  
Tots els documents s'acreditaran per mitjà de compulsa, en el moment de la presentació de les sol·licituds.
  
Sisena. Termini de presentació de les sol·licituds
  
El termini de presentació de sol·licituds serà de 15 dies hàbils, comptats a partir del dia següent al de la publicació d'esta convocatòria en el Diari Oficial de la Generalitat valenciana.
  
Setena. Procés de selecció
  
Per a l'examen de les sol·licituds de beques es constituirà una comissió avaluadora presidida per la directora general de Premsa del President, Pilar Carbonell Escolano, de la qual formaran part:
  
- José García Pastor (cap de Premsa del Gabinet del Vicepresident).
  
- Patricia Corrons Nicasio (assessora de Presidència de la Generalitat Valenciana).
  
- Juan Botella Cubells (assessor de Presidència de la Generalitat Valenciana).
  
Actuarà com a secretari, amb veu però sense vot, un tècnic designat per la Conselleria del Portaveu.
  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot. Així mateix, podrà convocar als candidats que considere convenient per a comprovar, per mitjà d'entrevista, aquells extrems o mèrits adduïts que considere d'interés.
  
La selecció del becaris o becàries vindrà donada per la puntuació obtinguda per l'aplicació del barem següent:
  
a) Expedient acadèmic: un màxim de 3 punts en funció de la nota mitjana obtinguda en l'expedient acadèmic, d'acord amb l'escala següent:
  
Nota mitjana aprovat: 1 punt.
  
Notable: 2 punts.
  
Excel·lent: 3 punts.
  
Les fraccions corresponents a les notes mitjanes s'arrodoniran per excés, en el cas de ser estes superiors a 0,5.
  
b) Coneixements de valencià: un màxim de 3 punts en funció dels nivells de coneixement del valencià establits per la Junta Qualificadora de Coneixements de Valencià, convenientment acreditats pels certificats i títols que la mateixa expedix, d'acord amb l'escala següent:
  
Oral: 1 punt.
  
Elemental: 1,50 punts.
  
Mitjà: 2,50 punts.
  
Superior: 3 punts.
  
c) Coneixement d'altres idiomes comunitaris: un màxim d'1 punt segons les especificacions següents :
  
I. Només tindran validesa els títols expedits per les escoles oficials d'idiomes radicades en territori espanyol.
  
II. Cada curs superat es puntuarà amb 0,10 punts amb el màxim total d'1 punt per al conjunt dels idiomes i cursos acreditats.
  
d) Examen escrit: un màxim de 10 punts. Tindrà caràcter eliminatori; serà necessari una nota mínima de 7 punts per a superar dit examen. La prova constarà d'una sèrie de preguntes sobre l'actualitat informativa, coneixements de l'administració autonòmica i estatal, i es completarà amb la realització d'una nota de premsa per als aspirants de beca de periodisme.
  
Per als aspirants a la beca d'audiovisuals, amb la mateixa baremació, l'examen constarà d'una prova de coneixements teoricopràctics, i se substituirà la redacció de la nota de premsa, per una prova de càmera.
  
e) Entrevista personal. un màxim de 5 punts. Es valoraran els mèrits docents, investigadors i professionals, així com la dicció i capacitat d'expressió.
  
En acabar totes les entrevistes personals, en un termini no superior a 15 dies, la comissió elaborarà una proposta de concessió de beques que contindrà la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se.
  
Huitena. Concessió
  
Les beques seran adjudicades per resolució de la consellera del Portaveu del Govern a la vista de la proposta de la comissió avaluadora, en el termini màxim de tres mesos a partir del dia següent al del final de presentació de sol·licituds. La no-resolució adjudicant dins del termini establit anteriorment, produirà l'efecte de la desestimació presumpta de les sol·licituds presentades.
  
La resolució de concessió de les beques serà publicada en el Diari Oficial de la Generalitat Valenciana.
  
Novena. Obligacions i incidències
  
Les beques permetran l'especialització en la comunicació institucional, així com el coneixement intern dels gabinets de premsa dels organismes públics.
  
L'horari a complir no excedirà les 40 hores setmanals, en horari de matins o vesprades. Si l'horari comprén dies festius, tindran dret a 1 dia lliure per jornada d'assistència.
  
Les beques objecte de la present convocatòria són incompatibles amb el benefici de qualsevol altra beca per a la mateixa o semblant activitat, ajuda o activitat laboral que supose una semblant activitat o que impedisca el compliment de les obligacions com a becari.
  
La infracció d'esta regla deixarà sense efecte la beca adjudicada.
  
La condició de becari o becària no genera cap relació laboral amb la Generalitat Valenciana, ni amb els mitjans de comunicació a què els becaris puguen anar destinats.
  
De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat Valenciana, funcionari o laboral, la convocatòria indicarà la situació administrativa que pertoque, d'acord amb la normativa de funció pública; en situació de llicència retribuïda, percebrà les retribucions bàsiques i l'ajuda familiar.
  
Si els becaris, com a conseqüència del desenvolupament de les tasques que hagen de portar a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat Valenciana i l'adscrit funcionalment al seu servici establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de la dita normativa es referirà únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.
  
La consellera portaveu del Govern Valencià resoldrà les incidències que es produïsquen durant el període de benefici de les beques, i deixarà sense efecte les mateixes, prèvia audiència de l'interessat, en el cas que este incomplisca sense causa justificada les condicions establides en la present convocatòria, o quan no realitze l'activitat que va motivar la concessió o deixara de reunir els requisits exigits. Així mateix, la consellera portaveu tindrà la facultat d'interpretar el contingut de les presents bases, d'acord amb el que disposa l'article nové del Decret 108/1992, de 6 de juliol, del Govern Valencià, pel qual es regula la concessió de beques.
  
Finalitzat el període de benefici de la beca i previ informe dels servicis, la Conselleria del Portaveu estendrà el pertinent certificat d'aprofitament, assistència i aptitud de la beca.
  
Deu. Consignació pressupostària